Kevin Connolly

Kevin Connolly (s. 5. maaliskuuta 1974 New York, New York, Yhdysvallat) on yhdysvaltalainen näyttelijä ja ohjaaja.

Ura
Connolly aloitti uransa jo kuusivuotiaana esiintymällä mainoksissa. Hänen ensiesiintymisensä elokuvassa oli pikkurooli toimintaelokuvassa Rocky V (1990). Vuosina 1995–1999 hän näytteli televisiosarjassa Rakkaat viholliset. Hän on sittemmin tehnyt Eric Murphyn roolin televisiosarjassa Entourage, jota on esitetty 2004–2011Hibberd, James, "Official: 'Entourage' series will end next summer Hollywood Reporter  7.8.2010  (Lopetusvuoden lähde). Lisäksi hän on näytellyt muun muassa elokuvissa The Notebook – rakkauden sivut (The Notebook, 2004) ja Jätä se! (He's Just Not That Into You, 2009) ja ohjannut elokuvia, kuten Whatever We Do (2003) ja Gardener of Eden (2007), Dear Eleanor ja Gotti – viimeinen kummisetä (2018).

Yksityiselämä
Connolly on seurustellut Nikki Coxin ja Nicky Hiltonin kanssa, ja vuonna 2007 hänen huhuttiin tapailevan Haylie Duffia.

Connolly on ollut lapsuudesta asti NHL-jääkiekkojoukkue New York Islandersin kannattaja, mikä on silloin tällöin näkynyt Entourage-ohjelman lavasteissa ja puvustuksessa.

Lähteet

Aiheesta muualla


 Kevin Connolly NNDB:ssä


Luokka:Yhdysvaltalaiset näyttelijät
Luokka:Yhdysvaltalaiset elokuvaohjaajat
Luokka:Vuonna 1974 syntyneet
Luokka:Elävät henkilöt